ZAPISNIK

18. sjednice Vijeća Mjesnog odbora Kupinečki Kraljevec I.,
održane 4. listopada 2022. (utorak),

 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Gost sjednice na poziv predsjednika Vijeća: Tomislav Cavrić, predsjednik GČ Brezovica

Zapisnik vodi: Lucija Josipović, članica Vijeća.
Predsjedava Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 18. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik sa 16. sjednice. Bez rasprave, jednoglasno (5 “za”), Vijeće prihvaća tekst zapisnika 16. sjednice.          
Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo 
dnevni red:
1. Potreba poništenja Potvrde u ulaganje u svinjogojsku farmu
2. Javni prijevoz, prijedlog pojačanja voznog reda na autobusnoj liniji 161 Savski most-Kupinečki Kraljevec-Štrpet
3. Smirivanje vožnje na cesti, pred školom

4. Obavijesti, pitanja i prijedlozi

Ad 1)  Potreba poništenja Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva – namjena staja za tov svinja
           Predsjednik Vijeća, Žarko Vučak izvještava da je Prijedlog zaključka dorađen u dogovoru sa Vijećem Mjesnog odbora Kupinečki Kraljevec – centar i Vijećem Mjesnog odbora Kupinečki Kraljevec II. Naglašava da je otvoreno i vidljivo kako su svi zajedno protiv izgradnje staje za tov svinja te poziva na raspravu. 
Predsjednik Vijeća Gradske četvrti Brezovica, Tomislav Cavrić traži da se raspravi što je bilo na prvom sastanku vijeća mjesnih odbora Kupinečki Kraljevec I, Kupinečki Kraljevec – centar i Kupinečki Kraljevec II. te ga Žarko Vučak izvještava o istom, a kao najvažnije izdvaja da je dogovorena kronologija: sva tri mjesna odbora Kupinečkog Kraljevca donijet će isti Zaključak i predat će ga u sjedište Gradske četvrti Brezovica prije sjednice Vijeća Gradske četvrti Brezovica, koja je sazvana za 6. listopada 2022.  te će članovi sva tri vijeća mjesnih odbora Kupinečkog Kraljevca doći na sjednicu kao podrška u donošenju odluke/gosti. Priprema se i Građanska inicijativa, odnosno krenut će peticija -sakupljanje potpisa.
Nakon kraće rasprave, predsjednik Vijeća, Žarko Vučak utvrđuje Prijedlog zaključka te ga daje na glasovanje. 
Vijeće je jednoglasno (5 “za”) donijelo:
ZAKLJUČAK

o potrebi poništenja Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva –namjena staja za tov svinja izdanu od Gradskog ureda za gospodarstvo, ekološku održivost i strategijsko planiranje Grada Zagreba, poništenje suglasnosti za ishođenje dozvola izdano od Ministarstva poljoprivrede, Uprave za poljoprivredno zemljište, biljnu proizvodnju i tržište te  zaustavljanja postupanja po dva zahtjeva za građenje poljoprivrednih gospodarskih građevina za tov svinja  s pratećim sadržajima, i to na zemljištu označenom k.č.b. 1368/124 i 1368/125, k.o. Kupinečki Kraljevec.
1. Potaknuti nezadovoljstvom građana povodom neslužbenih informacija o namjeri izgradnje svinjogojske farme na polju u Kupinečkom Kraljevcu te kasnije, na zahtjev vijećnika i Vijeća Gradske četvrti Brezovica, zaprimljenih očitovanja nadležnih Gradskih ureda, Vijeće mjesnog odbora Kupinečki Kraljevec I razmotrilo je novonastalu situaciju vezano za korištenje polja u Kupinečkom Kraljevcu.        

2. Vijeće izražava nezadovoljstvo što nije pravovremeno obaviješteno o namjeri izgradnje svinjogojske farme kao i izdavanju Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva –namjena staja za tov svinja od strane Gradskog ureda za gospodarstvo, ekološku održivost i strategijsko planiranje, iz razloga jer bi se izgradnjom staje za tov svinja na k.č.b 1368/124 i 1368/125, k.o. Kupinečki Kraljevec bitno  narušila kvaliteta života u naselju Kupinečki Kraljevec te znatno ograničio budući razvoj naselja.  

3. Vijeće upozorava da je Zaključkom o potrebi prenamjene dijela zemljišta na polju u Kupinečkom Kraljevcu tražilo prenamjenu dijela polja neposredno uz prostor na kojem se planira staja za tov svinja iz poljoprivredno-gospodarske namjene u javnu i društvenu namjenu (KLASA:026-03/11-01/16, URBROJ:251-06-02/8-11-14  od 13. svibnja 2011.) Prenamjenom se željelo osigurati prostor za školu, vrtić, sportsko rekreacijski centar , vjerske objekte, dom zdravlja, vatrogasne postrojbe, centralni trg i druge javne i sportske i društvene sadržaje, a što izgradnjom staje za tov svinja postaje nemoguće na tom prostoru. Vijeće Gradske četvrti Brezovica je također opetovano ponavljalo prijedlog o prenamjeni dijela Kraljevačkog polja u javnu i društvenu namjenu prilikom svakog zahtjeva nadležnog gradskog ureda o prijedlozima Vijeća Gradske četvrti za novi prostorni plan pa tako i 2020.godine (Klasa 026-03/20-001/67 URBROJ: 251-06-l1-8-20-4 od  14. prosinca 2020.). Vijeće je svojim zaključkom zatražilo i da se taj dio polja izuzme iz davanja u zakup (KLASA: 026-03/13-01/6, URBROJ : 251 -06-02/8-13-12, od 20. ožujka 2013). 

4. Vijeće također upozorava da je za potrebu izgradnje dječjeg vrtića pokrenut proces za raspolaganje bez naknade u korist Grada Zagreba  za k.č.b. 1815/2  k.o. Kupinečki Kraljevec u vlasništvu Republike Hrvatske, te da je 19 vlasnika, mještana Kupinečkog Kraljevca, potpisalo suglasnost da se zemljište na k.č.b. 1815/1 k.o. Kupinečki Kraljevec pokloni Gradu Zagrebu za izgradnju društvenih i javnih sadržaja što će napokon biti i realizirano završetkom procesa izmjere koji se provodi u Kupinečkom Kraljevcu.  Kako se navedene parcele nalaze u blizini zemljišta na kojem se planira izgradnja staje za tov svinja predmetne parcele više se ne  bi mogle upotrijebiti za navedenu namjenu. 
5. Vijeće dijeli nezadovoljstvo građana, koji očekuju povrat oduzete zemlje za vrijeme jugoslavenske komunističke vladavine na Kraljevečkom polju, s činjenicom da se izgradnjom staje za tov svinja na toj površini neće moći izvršiti povrat upravo na parcelama na kojima građani zahtijevaju povrat. 

6. Vijeće izražava  nezadovoljstvo što se nadležni Gradski ured nikada nije očitovao o Zaključku o potrebi prenamjene dijela zemljišta na polju u Kupinečkom Kraljevcu kao ni o prijedlozima Vijeća Gradske četvrti Brezovica vezano za novi prostorni plan. Vijeće je posebno ogorčeno što Gradski ured za gospodarstvo, ekološku održivost i strategijsko planiranje nije podnesene prijedloge uzeo u obzir kod izdavanja Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva –namjena staja za tov svinja niti je Ministarstvo poljoprivredo upoznato s tim. 

7. Vijeće podržava poticanje poljoprivredne proizvodnje na preostalom dijelu Kraljevačkog polja, ali one proizvodnje i djelatnosti koje neće utjecati na kvalitetu života  i mogućnosti razvoja naselja  te smanjenje vrijednosti nekretnina. Vijeće  dijeli iznesenu zabrinutost stanovništva vezano za utjecaj staja za tov svinja na smanjenje kvalitete života, mogućnosti razvoja naselja  te smanjenje vrijednosti nekretnina te njihovo protivljenje izgradnji staja za tov svinja.  

8. Stoga Vijeće ne podržava ovakav projekt te traži od Gradskog ureda za gospodarstvo, ekološku održivost i strategijsko planiranje Grada Zagreba i Ministarstva poljoprivrede da se upoznaju s gore navedenim podacima i mišljenjem lokalne zajednice te da se poništi Potvrda o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva –namjena staja za tov svinja izdana od Gradskog ureda za gospodarstvo, ekološku održivost i strategijsko planiranje Grada Zagreba, ponište suglasnosti za ishođenje dozvola izdane od Ministarstva poljoprivrede, Uprave za poljoprivredno zemljište, biljnu proizvodnju i tržište te  da se zaustavi postupanja po dva zahtjeva za građenje poljoprivrednih gospodarskih građevina za tov svinja  s pratećim sadržajima, i to na zemljištu označenom k.č.b. 1368/124 i 1368/125, k.o. Kupinečki Kraljevec.

9. Ovaj se zaključak dostavlja Vijeću Gradske četvrti Brezovica, Gradonačelniku, Gradskom uredu za gospodarstvo, ekološku održivost i strategijsko planiranje i Gradskom uredu za obnovu, izgradnju prostorno uređenje, graditeljstvo,komunalne poslove i promet,  Ministarstvu poljoprivrede i Ministarstvu  graditeljstva i Ministarstvu gospodarstva i održivog razvoja.

OBRAZLOŽENJE

Potaknuti kolanjem neslužbenih informacija o namjeri izgradnje svinjogojske farme i izražavanjem nezadovoljstva stanovnika o neinformiranosti Predsjednik MO Kupinečki Kraljevec centar i Vijeće Gradske četvrti Brezovica zatražili su očitovanje nadležni  Gradskih ureda o navedenim informacijama. Po zaprimanju očitovanja Gradskog ureda za gospodarstvo, ekološku održivost i strategijsko planiranje i Gradskog uredu za obnovu, izgradnju prostorno uređenje, graditeljstvo, komunalne poslove i promet, Vijeće MO Kupinečki Kraljevec 1 razmotrilo je novonastalu situaciju vezano za korištenje polja u Kupinečkom Kraljevcu.

Vijeće je izrazilo svoje nezadovoljstvo što nije pravovremeno obaviješteno o namjeri izgradnje svinjogojske farme kao i izdavanju Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva –namjena staja za tov svinja od strane Gradskog ureda za gospodarstvo, ekološku održivost i strategijsko planiranje iz razloga jer bi se izgradnjom staje za tov svinja na k.č.b 1368/124 i 1368/125, k.o. Kupinečki Kraljevec bitno  narušila kvaliteta života u naselju Kupinečki Kraljevec te znatno ograničio budući razvoj naselja.  

Zatim Vijeće upozorava da  je Zaključkom o potrebi prenamjene dijela zemljišta na polju u Kupinečkom Kraljevcu iz poljoprivredno-gospodarske namjene za javnu i društvenu namjenu KLASA:026-03/11-01/16, URBROJ:251-06-02/8-11-14  od 13. svibnja 2011. neposredno uz prostor na kojem se planira staja za tov svinja željelo osigurati prostor za školu, vrtić, sportsko rekreacijski centar , vjerske objekte, dom zdravlja, vatrogasne postrojbe, centralni trg i druge javne,i sportske i društvene sadržaje što izgradnjom staje za tov svinja postaje nemoguće na tom prostoru. Izgradnjom staje za tov svinja  naselje Kupinečki Kraljevec ostaje bez adekvatnih površina za javnu i društvenu namjenu koja se nalaze na sjecištu svih prometnica Kupinečkog Kraljevca u pravcu Zagreba i dostupnosti dolaska javnim prijevozom svim stanovnicima. Vijeće Gradske četvrti je također opetovano ponavljalo prijedlog o prenamjeni dijela Kraljevačkog polja u javnu i društvenu namjenu prilikom svakog zahtjeva nadležnog gradskog ureda o prijedlozima za novi prostorni plan pa tako i 2020.godine ( Klasa 026-03/20-001/67 URBROJ: 251-06-l1-8-20-4 od  14. prosinca 2020.). Vijeće je svojim zaključkom zatražilo i da se taj dio polja izuzme iz davanja u zakup (KLASA: 026-03/13-01/6, URBROJ : 251 -06-02/8-13-12, od 20. ožujka 2013). 

Vijeće također upozorava da je za potrebu izgradnje dječjeg vrtića pokrenut proces za raspolaganje bez naknade u korist Grada Zagreba  za k.č.b. 1815/2  k.o. Kupinečki Kraljevec u vlasništvu Republike Hrvatske, te da je 19 vlasnika, mještana Kupinečkog Kraljevca, potpisalo suglasnost da se zemljište na k.č.b. 1815/1 k.o. Kupinečki Kraljevec pokloni Gradu Zagrebu za izgradnju društvenih i javnih sadržaja što će napokon biti i realizirano završetkom procesa izmjere koji se provodi u Kupinečkom Kraljevcu.  Kako se navedene parcele nalaze u blizini zemljišta na kojem se planira izgradnja staje za tov svinja predmetne parcele više se ne  bi mogle upotrijebiti za navedenu namjenu. 

Vijeće dijeli nezadovoljstvo građana, koji očekuju povrat oduzete zemlje za vrijeme jugoslavenske komunističke vladavine na Kraljevečkom polju, s činjenicom da se izgradnjom staje za tov svinja na toj površini neće moći izvršiti povrat upravo na parcelama na kojima građani zahtijevaju povrat. 

Vijeće izražava  nezadovoljstvo što se nadležni Gradski ured nikada nije očitovao o Zaključku o potrebi prenamjene dijela zemljišta na polju u Kupinečkom Kraljevcu kao ni o prijedlozima Vijeća Gradske četvrti Brezovica vezano za novi prostorni plan. Vijeće je posebno ogorčeno što Gradski ured za gospodarstvo, ekološku održivost i strategijsko planiranje nije podnesene prijedloge uzeo u obzir kod izdavanja Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva –namjena staja za tov svinja niti je Ministarstvo poljoprivredo upoznato s tim.

Vijeće podržava poticanje poljoprivredne proizvodnje na preostalom dijelu Kraljevačkog polja, ali proizvodnje i djelatnosti koje neće utjecati na kvalitetu života  i mogućnosti razvoja naselja  te smanjenje vrijednosti nekretnina. Vijeće  dijeli iznesenu zabrinutost stanovništva vezano za utjecaj staja za tov svinja na smanjenje kvalitete života, mogućnosti razvoja naselja  te smanjenje vrijednosti nekretnina te njihovo protivljenje izgradnji staja za tov svin

Stoga Vijeće ne podržava ovaj projekt  i svojim Zaključkom traži od Gradskog ureda za gospodarstvo, ekološku održivost i strategijsko planiranje Grada Zagreba i Ministarstva poljoprivrede da se upoznaju s gore navedenim podacima i mišljenjem lokalne zajednice te da se poništi Potvrda o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva –namjena staja za tov svinja izdana od Gradskog ureda za gospodarstvo, ekološku održivost i strategijsko planiranje Grada Zagreba, ponište suglasnosti za ishođenje dozvola izdane od Ministarstva poljoprivrede, Uprave za poljoprivredno zemljište, biljnu proizvodnju i tržište te  da se zaustavi postupanja po dva zahtjeva za građenje poljoprivrednih gospodarskih građevina za tov svinja  s pratećim sadržajima, i to na zemljištu označenom k.č.b. 1368/124 i 1368/125, k.o. Kupinečki Kraljevec.

Ad 2) Javni prijevoz, prijedlog pojačanja voznog reda na autobusnoj liniji 161 Savski most – 
           Kupinečki Kraljevec - Štrpet
         Članica Vijeća, Lucija Jospović je predložila optimalniji raspored polazaka autobusa na autobusnoj liniji 161 Savski most – Štrpet, ujutro kad su najveće gužve. Naime,  učestalo se događa da je autobus prepun već nakon ulaska putnika na prvih nekoliko stajališta,  odn. na samom početku autobusne linije. Nakon rasprave treba li tražiti dopunu sa novim polaskom autobusa u 06:35 sati (predlagatelj Žarko Vučak) ili pomak postojećeg da bude optimalnije (Lucija Jospović) članovi, Vijeća su pozvani na glasovanje te su jednoglasno (5 ”za”) usvojili su slijedeći 
ZAKLJUČAK

o potrebi poboljšanja javnog prijevoza u jutarnjim satima  iz smjera Kupinečkog Kraljevca

1. Na osnovu zahtjeva korisnika javnog prijevoza, a  posebice autobusne linije 161  Vijeće je razmotrilo problematiku gužvi u autobusu s polaskom u 7,30  sa Štrpeta.
2. Vijeće je podržava zahtjeve korisnika javnog prijevoza, a posebice autobusne linije 161.
3. Vijeće traži da se iznađe rješenje za poboljšanje kvalitete prijevoza uvođenjem dodatnog polaska u 6,35 sa Štrpeta ili korištenjem autobusa s većim kapacitetom putnika na postojećem polasku u 6,30 na liniji 161 te korekcijom polazaka koja bi osigurala da autobus na liniji 162 s polaskom u 6,25 prolazi kroz Brezovicu ranije te kupi većinu putnika u Grančarima, Hudi Bitku i Brezovici. 

O b r a z l o ž e n j e
Na osnovu zahtjeva korisnika javnog prijevoza, a  posebice autobusne linije 161  Vijeće je razmotrilo problematiku gužvi u autobusu s polaskom u 7,30  sa Štrpeta.

Vijeće je podržava zahtjeve korisnika javnog prijevoza, a posebice autobusne linije 161 . 

Vijeće cijeni napore ZET-a učinjene u prošlom periodu, uvođenje polaska u 7,45 sa Štrpeta i korekcija polaska sa 6,30 na 6,25 na liniji 162, no kako je i dalje na polasku u 7,30 na liniji 161 sa Štrpeta velika gužva, koja je potencirana korištenjem tog polaska od strane školaraca iz drugih županija, Vijeće traži da se ulože dodatni napori za poboljšanje javnog prijevoza u navedenom vremenu. Stoga Vijeće predlaže uvođenje dodatnog polaska u 6,35 sa Štrpeta ili korištenjem autobusa s većim kapacitetom putnika na postojećem polasku u 6,30 na liniji 161 te korekcijom polazaka koja bi osigurala da autobus na liniji 162 s polaskom u 6,25 prolazi kroz Brezovicu ranije te kupi većinu putnika u Grančarima, Hudi Bitku i Brezovici. 

Ad 3) Smirivanje vožnje na cesti, pred školom

Prijedlog zaključka obrazložio je predsjednik Vijeća, Žarko Vučak. Obzirom da nema drugih prijedloga niti primjedbi, Prijedlog daje na glasovanje.

Vijeće je jednoglasno (5 ”za”) donijelo slijedeći 
ZAKLJUČAK

o potrebi poduzimanja mjera za dodatno smirivanje prometa u ulici Kraljevečki brijegi ispred škole u Kupinečkom Kraljevcu
1. Na osnovu zahtjeva roditelja škole u Kupinečkom Kraljevcu, Vijeće je razmotrilo sigurnost djece kod prilaza i na samom pješačkom prijelazu u ulici Kraljevečki brijegi ispred škole u Kupinečkom Kraljevcu.
2. Vijeće podržava zahtjeve roditelja za povećanje sigurnosti prometa na prilazima, kao i na samom pješačkom prijelazu.
3. Vijeće traži da nadležni ured izađe na teren te sukladno prometnim i tehničkim standardima  izradi prijedlog mjera za podizanje sigurnosti i dodatno smirivanje prometa (semafor, uzdignute plohe, dodatna vertikalna i horizontalna signalizacija).
O b r a z l o ž e n j e 
Na osnovu zahtjeva roditelja škole u Kupinečkom Kraljevcu, Vijeće je razmotrilo sigurnost djece kod prilaza i na samom pješačkom prijelazu u ulici Kraljevečki brijegi ispred škole u Kupinečkom Kraljevcu. Vijeće podržava zahtjeve roditelja za povećanje sigurnosti prometa na prilazima kao i na samom pješačkom prijelazu.

Na ulici Kraljevečki brijegi postavljane su asfaltne izbočine na prilazu školi  i znakovi koji upozoravaju na iste.  Iste osiguravaju kakvo takvo usporavanje prometa automobila, no velika vozilima ne smetaju. U navedenoj zoni nalazi se raskrižje ulice Kraljevečki brijegi s Školskom ulicom i ulicom Mrakov brijeg, skretanje za školu, okretnica za autobuse ispred škole i autobusne stanice na ulici Kraljevečki brijegi za javni prijevoz. Iz smjera Zagreba prema Pisarovini nalazi se brijeg.

Zbog navedene kompleksnosti prometnih i drugih uvjeta Vijeće traži da nadležni ured izađe na teren te sukladno prometnim i tehničkim standardima  izradi prijedlog mjera za podizanje sigurnosti i dodatno smirivanje prometa (semafor, uzdignute plohe, dodatna vertikalna i horizontalna signalizacija).

Ad 4) Obavijesti, pitanja i prijedlozi
          Predsjednik, Žarko Vučak informira članove Vijeća da je u petak sastanak u Vodoopskrbi i odvodnji u vezi ulica Kraljevečki brijegi V. odvojak, Kraljevečki brijegi VI. odvojak te neimenovanog novog odvojka ulice Kraljevečki brijegi. Na sastanak ide predsjednik Vijeća, Tomislav Cavrić, predsjednik Vijeća Mjesnog odbora Kupinečki Kraljevec I., Žarko  Vučak i potpredsjednica Vijeća Mjesnog odbora Kupinečki Kraljevec I.  Ivana Pogačić. Izvještaj će podnijeti na idućoj sjednici.
Dogovoreno je i da je važna zadaća svih članova Vijeća pogurati novelaciju – zbog završetka tog dijela kanalizacije.
           Dovršeno u 21,10 sati.
         Zapisnik izradila:

         Lucija Josipović
     KLASA: 024-08/22-003/2000
     URBROJ: 251-13-11-8-22-2
     Kupinečki Kraljevec, 4. listopada 2022. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
